Καλησπέρα... 
Σχετικά με την αναγνώριση προϋπηρεσίας ξενοδοχοϋπαλλήλων, η οικεία ΣΣΕ των ξενοδοχουπαλλήλων Ν.Ηρακλείου ορίζει τα εξής: 
" 
 Κατ? εξαίρεση, προκειμένου περί ξενοδοχοϋπαλλήλων που εργάζονται σε ξενοδοχεία εποχιακά, ως χρόνος υπηρεσίας θεωρείται και εκείνος της νεκρής περιόδου και μέχρι τέσσερις (4) μήνες για κάθε χρόνο, υπό την προϋπόθεση ότι ο ξενοδοχοϋπάλληλος μετά από τη νεκρή περίοδο αναλαμβάνει εκ νέου εργασία στην ίδια ξενοδοχειακή επιχείρηση. Η προϋπηρεσία προκύπτει και αποδεικνύεται, σε κάθε αμφισβήτηση, από τα βιβλιάρια κύριας ή άλλης επικουρικής ασφάλισης του εργαζόμενου ή από επίσημα δημόσια έγγραφα. 
 " 
Εδώ έχω πρόσληψη ενός υπαλλήλου υποδοχής, ο οποίος εργαζόταν σε εποχικά ξενοδοχεία για 9 σεζόν (άνοιξη-φθινόπωρο). 
Εμείς εδώ λειτουργούμε όλο τον χρόνο. 
Ποια είναι η γνώμη σας για τον υπολογισμό προϋπηρεσίας: 
1) Μετράμε ολόκληρα τα έτη προκειμένου για εποχικού ξενοδοχοϋπαλλήλου άσχετα αν δεν ήταν στο ξενοδοχείο μας και άσχετα απο το αν άλλαξε εργοδότες κατά την πορεία (9 χρόνια) 
2) Μετράμε αποκλειστικά και μόνο τους μήνες εργασίας του στα άλλα ξενοδοχεία (4,5 χρόνια περίπου) 
3) Μετράμε ολόκληρα τα έτη κατά τα οποία δούλεψε στο ίδιο ξενοδοχείο και η προηγούμενη χρονιά από αυτήν που άλλαξε ξενοδοχείο δεν λογίζεται ολόκληρη αλλά μόνο για τους μήνες που δούλεψε. Δηλ. όταν αλλάζει εργοδότες, την μεταβατική χρονιά δεν την μετράμε ολόκληρη. 
Κατά την γνώμη μου το 2 και το 3 αδικούν τον εργαζόμενο. Το 2 ειδικά που άκουσα το θεωρώ απαράδεκτο και πιστεύω ότι δεν στέκει (δηλ. αν αλλάξει εργοδότη μετά τα 9 έτη, στο τέλος θα παίρνει λιγότερες αποδοχές απ ότι έπαιρνε;;; θα μειώνονται οι αποδοχές του αντι να αυξάνονται;;. Το 3 δεν μπορώ να το αντικρούσω, γιατί δεν ορίζεται ρητά στην σύμβαση, και δίνεται δυνατότητα για πολλαπλές ερμηνείες. Αλλά εγώ σκέφτομαι λογικά και λέω εφόσον συνεχίζει να δουλεύει απλά σε άλλο εργοδότη, γιατί να του τρώνε προϋπηρεσία; Δηλ. γιατί να έχει λιγότερη συνολική προϋπηρεσία από το ότι εαν δούλευε τον ίδιο χρόνο στον ίδιο εργοδότη; 
Εσείς τι λέτε; 

Προϋπηρεσία Εποχιακών Ξενοδοχοϋπαλλήλων σε διαφορετικούς εργοδότες
Θα συμφωνήσω με την 3 μόνο εφόσον έχει 8 μήνες πλήρης υπηρεσίας κάθε έτος που υπολογίζεις στον ίδιο εργοδότη (για να υπολογιστεί δηλαδή ολόκληρο το έτος). Πιστεύω ότι είναι αρκετά ξεκάθαρη η παράγραφος, και το δίνει ως bonus για την συνεχή υπηρεσία σε ένα ξενοδοχείο. 
Όσο για την ερώτησή σου, γιατί ένας που εργάζεται συνέχεια όλο το χρόνο να έχει την ίδια προϋπηρεσία με κάποιον που "κάθεται" 4 μήνες το χρόνο??? Στα 10 χρόνια υπηρεσίας πλήρους απασχόλησης δηλαδή, ο εποχιακός θα έχει εργαστεί "καθαρά" 6,67 χρόνια, γιατί να έχουν την ίδια αμοιβή???? Η απάντηση και στις 2 ερωτήσεις, είναι γιατί προβλέπεται από την ΣΣΕ.... 

Ευχαριστώ πολύ για την απάντηση. Οι εποχικοί ξενοδοχοϋπάλληλοι είναι ειδική περίπτωση γενικότερα. Γι αυτό ρωτάμε, για να μαθαίνουμε Πάντως για μένα το λογικό είναι η λογική που ισχύει και για τους υπόλοιπους, να ισχύει και γι αυτούς. Σε ποιον άλλο δίνουν bonus αν κάθεται στον ίδιο εργοδότη; Ούτε που καταλαβαίνω τον λογική αυτού του πράγματος. 
Καταλαβαίνω όμως την λογική του κάποιος να εργάζεται 8 μήνες τον χρόνο και τους 4 να μπαίνει στο ταμείο αναγκαστικά, λόγω της φύσης της δουλειάς του και επειδή τα περισσότερα ξενοδοχεία στην Ελλάδα είναι εποχικά. Και μην ξεχνάμε ότι κάθονται 4 μήνες και παίρνουν ψίχουλα από το ταμείο. Σε αυτή την λογική στηρίχθηκε ο καταλογισμός των 8 μηνών ως ολόκληρου έτους. Σε αυτή την λογική στηρίζεται και το ότι μπορούν να υπέρβουν τα 25 ασφαλιστικά ημερομίσθια το μήνα αν δουλέψουν Κυριακές. 
Θέλω να πω ότι για μένα το λογικό είναι να υπολογίζεται ολόκληρο το έτος ανεξάρτητα από τον εργοδότη και όχι να δίνεται "bonus" επειδή δεν αλλάζουν εργοδότη. 
Λέω τώρα τι είναι κατ εμε λογικό και τι όχι. Φυσικά θα ακολουθήσουμε τον νόμο και όχι την προσωπική λογική, η οποία διαφέρει. Ο νόμος δηλ. απο την μια ακολουθεί την λογική που περιέγραψα παραπάνω και απο την άλλη ακολουθεί την λογική που περιγράψατε εσείς, δηλ. του γιατι να δίνω τα ίδια σε κάποιον που εργάζεται ολόκληρο το έτος και σε κάποιον που εργάζεται 8 μήνες; Κανονικά θα έπρεπε να ακολουθείται μια ενιαία λογική και όχι 2 αντικρουόμενες και μάλιστα κατα την 2η να δίνεται και bonus αν δεν αλλάξεις εργοδότη ενώ κανένας άλλος κλάδος δεν απολαμβάνει κανένα bonus εξαιτίας αυτού. 
Ευχαριστώ και πάλι. 

Καλησπέρα, Ωστόσο, στην ΣΣΕ Ξενοδοχουπαλλήλων Ρόδου δεν γίνεται ειδική αναφορά για το διάστημα της νεκρής περιόδου... Αναφέρεται ως εξής : "Το χορηγούμενο επίδομα προυπηρεσίας ανά έτος υπηρεσίας καθορίζεται για όλη την διάρκεια της παρούσας στο ποσό των 4,85€. Κατά τα λοιπά ισχύουν όσα ορίζει το άρθρο 4 της υπ αριθ. 6/2012 Π.Υ.Σ." Κατά την γνώμη σας και εφόσον υπάρχει δεδικασμένο του Αρείου Πάγου για τα διαστήματα νεκρής περιόδου, οφείλουμε να τα προσμετράμε στον χρόνο υπολογισμού της προυπηρεσίας για τους εποχικούς εργαζόμενους που επαναπροσλαμβάνονται στην ίδια επιχείρηση???? Δηλαδή εργαζόμενος που εργάζεται στον ίδιο εργοδότη για 4 συνεχή έτη με εξάμηνες συμβάσεις ορισμένου χρόνου του οφείλεται επίδομα προυπηρεσίας 4 ετών ή 2 ετών ???? 

κωδικοποίηση ΣΣΕ ξενοδοχοϋπαλλήλων: κατ'εξαίρεση, προσμετράται στους εποχικούς ξενοδοχοϋπαλλήλους χρόνος την νεκράς περιόδου και μέχρι 4 μήνες(ανά έτος), υπό την προϋπόθεση ότι ο εργαζόμενος θα απασχοληθεί ξανά στο ίδιο ξενοδοχείο.(ΣΣΕ 20.05.1998) Όσον αφορά τους μισθούς μπορείτε να διασταυρώσετε τους μισθούς από το πρόγραμμα που διαθέτετε με το ελεύθερο πρόγραμμα: http://ergatika.gr/s...otel/panelinia/ 
